PMIndiaData/PMIndiaSum huggingface dataset:
এদভান্তেজ অসম – গ্লোবেল ইনভেস্তর্স সমিৎ ২০১৮ হৌদোকপগী থৌরমদা প্রধানমন্ত্রীনা ৱা ঙাংখ্রে

ঙসি গুৱাহাতীদা এদভান্তেজ অসাম – গ্লোবেল ইনভেস্তর্স সমিৎ ২০১৮ হৌদোকপগী থৌরমদা প্রধানমন্ত্রী শ্রী নরেন্দ্র মোদীনা ৱা ঙাংখ্রে । সমিৎ অদুদা শরুক য়ারিবা মীহুৎ কাংবু অদুবু তরাম্না ওক্লদুনা প্রধানমন্ত্রীনা হায়খি মদুদি অৱাং নোংপোক অসি কেন্দ্র সরকারগী এক্ত ইস্ত পোলিসীগী কেন্দ্রনি । এক্ত ইস্ত পোলিসীনা এশিন লৈবাকশিংগা পিপল তু পিপল কন্তেক্ত, ললোন ইতিক্কী মরি অমসুং অতোপ্পা মরিশিং হেঙ্গৎহল্লগনি হায়না মহাক্না মখা তাখি । এশিন অমসুং ইন্দিয়াগী পার্তনরশিপকী ২৫শুবা চহী পালন পাংথোক্লদুনা হন্দক্তা পাংথোকখিবা এশিন ইন্দিয়া কোমেমোরেতিব সমিৎ অদু প্রধানমন্ত্রীনা নিংশিংখি । মহাক্না মখা তাখি মদুদি ভারত অমসুং এশিন লৈবাকশিংগী মরক্তা লৈরিবা মরি অসি চহি লিশিং কয়াগী মমাংদগী লৈরক্লবনি । ন্যু দিল্লিদা পাংথোকখিবা রিপব্লিক নুমীৎ থৌরমদা এশিন লৈবাক ১০গী মকোকথোংবা লুচিংবশিংনা অথোয়বা মীথুংলেন ওইনা শরুক য়াখিবা অদু ভারতকীদমক লাইবক ফবনি হায়না মহাক্না হায়খি । প্রধানমন্ত্রীনা কন্না হায়খি মদুদি অৱাং নোংপোক লমদমদা তংদু লৈতাবা অমসুং অথুবা মতমদা চাওখৎপা পুরকপনা ভারতকী চাওখৎপগী খোংচৎ হেঙ্গৎহল্লগনি । মহাক্না হায়খি মদুদি কেন্দ্র সরকারগী স্কিম পুম্নমক মীয়ামগী পুন্সিদা মহৈয়ানবা অহোংবা পুরকপনি । পুন্সিবু লাইথোকহনবা অসি মহাক্কী পান্দমনি হায়না মহাক্না হায়খি । প্রধানমন্ত্রীনা হায়খি মদুদি য়ুনিয়ন বজেত্তা লাওথোকখিবা আয়ুশ্মান ভারত স্কিম অসি মালেম পুম্বদা অসিগুম্বা মখলগী খ্বাইদগী চাওবা স্কিমনি । মহাক্না হায়খি মদুদি মসিগী হেল্থ ইন্সুরেন্স অসিনা মীওই কোতি ৪৫ দগী ৫০ ফাওবদা কান্নবা ফংহল্লগনি । লাইরবশিংগী হকশেলগীদমক কেন্দ্র সরকারনা লৌখৎলিবা অতোপ্পা খোংথাংশিং অদুশু মহাক্না পনখি । লৌমীশিংগী ইনপুত কোস্তশিং হন্থহন্দুনা অমসুং মখোয়গী পোৎথোক অদুগী মতিক চাবা মমল ফংহন্দুনা মখোয়গী শেন্থোক অদু শরুক অনি ওইহন্নবা কেন্দ্র সরকারনা হোৎনরি হায়না শ্রী নরেন্দ্র মোদীনা হায়খি । মহাক্না লৌমীশিংগী য়াইফনবগীদমক কেন্দ্র সরকারনা পায়খৎলিবা অতোপ্পা খোংথাংশিং অদুশু পনখি । প্রধানমন্ত্রীনা মীয়ামদা অহোংবা মখলগী য়ুম ফংহন্নবা সরকারনা পায়খৎলিবা খোংথাংশিং অদু পনখি । মহাক্না এলইদি বল্ব য়েন্থোক্নবগীদমক উজালা য়োজনাগী ৱাফমশু পনখি মদুনা মরম ওইরগা ইমুংশিংদা মৈগী বিল হন্থহনবদা মতেং ওইরে । অৱাং নোংপোক্কী য়াম্না মরু ওইরিবা নেস্নেল বেম্বু মিসন নৌনা শেমদোকপগী ৱাফমশু মহাক্না পনখি । মুদ্রা য়োজনাগী মখাদা ইন্তরপ্রিনরশিংদা গরেন্তি য়াওদবা লোন ফংহন্নবগী মায়কৈদা পায়খৎলিবা খোংথাংশিং অদু নিংশিংখি । এমএসএমইশিংদা তেক্স কোমথোক্নবা য়ুনিয়ন বজেত্তা লৌখৎলিবা খোংথাংশিং অদু মহাক্না পনখি । প্রধানমন্ত্রীনা ব্লেক মনি অমসুং শেঞ্জা থুমজা মুথৎনবা কেন্দ্র সরকারগী খোংথাংশিং অদু নৌহৌনা নিংশিংখি । হৌখিবা চহি অহুম অসিদা কেন্দ্র সরকারনা মশক নাইবা শেল থুমগী অহোংবা কয়া অমা পুরকখ্রে, মদুনা ললোন ইতিক্তা লাইথোকহল্লে হায়না মহাক্না হায়খি । মদুনা মরম ওইরগা ৱার্ল্দ বেঙ্ককী ললোন ইতিক তৌবগী পাওদমদা থাক ৪২ কাখৎলক্লবা মতুং লৈবাক ১৯০গী মনুংদা ১০০ শুবদা লৈরে হায়না মহাক্না মখা তাখি । অসমগী শক্নাইরবা ইশৈগী কলাকার ভুপেন হজারিকাগী ৱাফম পল্লদুনা প্রধানমন্ত্রীনা হায়খি মদুদি ঐখোয়গী নিং তম লান্মীশিংগী মঙলান অদু মংফাওহন্নহনবা অমসুং ২০২২ ফাওবদা অনৌবা ভারত অমা শেম্বা অসি ঐখোয় পুম্নমক্কী তৌফদ্রবা ইথৌদাংনি । অৱাং নোংপোক্তা অনৌবা ত্রান্সপোর্তেসন ইনফ্রাস্ত্রকচর অমা শেমগৎনবা পায়খৎলিবা খোংথাংশিং অদু প্রধানমন্ত্রীনা ফোংদোকখি । অসমদা বিজিনেস ফ্রেন্দলী অমসুং দিবেলপমেন্ত ফ্রেন্দলী এনভাইরোনমেন্ত অমা শেমগৎপগীদমক অসমগী মুখ্যমন্ত্রী শ্রী সর্বনন্দ সোনোৱালবু মহাক্না থাগৎপা ফোংদোকখি ।
পি.এম.না ভক্তাশিংনা লাইফমলেনশিংবু লুনান্না থম্বগীদমক থাগৎপা ফোঙদোকখ্রে

প্রধান মন্ত্রীনা লাইফমলেনশিংবু লুনান্না থম্বগী ভক্তাশিংগী ৱাখল্লোন অসিবু থাগৎপা ফোঙদোকখ্রে। উত্তরাখন্দগী মুখ্য মন্ত্রী, শ্রী পুশকর সিংহ ধামিনা তৌখিবা ত্বিত অমদা প্রধান মন্ত্রীনা রিএক্ত তৌখি, হায়রিবা অসিদা মুখ্য মন্ত্রীনা মন কী বাত থৌরমদা প্রধান মন্ত্রীনা লাইফমলেনশিং লুনান্না থম্নবা হায়খিবা অদু ঙাকপা ওইনা ভক্তাশিংনা লাইফমলেনশিংবু শেংদোক চামথোকপগী থৌদোকশিংগী মতাংদা পাউদমখি। প্রধান মন্ত্রীনা অসুম্না ত্বিত তৌখি: ভক্তাশিংগী ৱাখল্লোন অসিনা লাইফমলেনশিং লুনান্না থম্নবা মীপুম খুদিংমক্তা ইথিল পীরগনি।
প্রধান মন্ত্রীনা এম্পাৱর্দ গ্রুপশিংগা লোইননা পাঙথোকপা মীফম অমদা কোবিদকা মরী লৈনবা ফীভম য়েংশিনখ্রে

প্রধান মন্ত্রী নরেন্দ্র মোদীনা ময়াই তাংবল লৌদুনা ভিদিও কনফরেন্সকী খুত্থাংদা তোঙান তোঙানবা এম্পাৱর্দ গ্রুপশিংনা মথৌ তৌরিবা অসি য়েংশিন্নবা মীফম অমা পাঙথোকখ্রে। ইকনোমিক এন্দ ৱেলফিয়রগী এম্পাৱর্দ গ্রুপনা পি.এম. গরিব কল্যান অন্ন য়োজনা এক্সতেন্দ তৌনবা লৌখৎখিবা অসিগুম্বা খোঙথাংশিংগী মতাংদা পি.এম.দা প্রজেন্তেসন অমা উৎখ্রে। মসিদা ৱন নেসন ৱন রেসন কার্দকী থৌরাংনা পোর্তেবিলিতী লৈহনখিবনা মরম ওইদুনা মীয়ামদা হেন্না কান্নবা ফংহল্লে হায়না থমখ্রে। ফ্রন্তলাইন হেল্থ ৱার্করশিংগী ইন্সুরেন্স স্কীম অসি অতোপ্পা থা ৬ অমগা শাংদোকহনখ্রে। পি.এম.না কেন্দ্র সরকারদা সমস্যা অমত্তা থোকহন্দনা লায়রবশিংদা লেম্না ফংহল্লিবা চেং-হৱাইশিংগী কান্নবশিং ফংহন্নবা রাজ্য সরকারশিংগা খুৎশম্নদুনা থবক পাইখৎমিন্নবা পাউতাক পীখ্রে। পি.এম.না পন্দুনা লৈরিবা ইন্সুরেন্স ক্লেমশিংগী সেত্লমেন্ত থুজিনহন্নবা খোঙথাংশিং লৌখৎতুনা লৈখিদ্রবশিংগী দিপেন্দেন্তশিংদা মতম চান্নবা কান্নবশিং পীথোক্নবসু খঙহনখ্রে। সপ্লাই চেন অমসুং লোজিস্তিক্স মেনেজমেন্ত হেনগৎহন্নবগা মরী লৈনবা সমস্যাশিংগী মতাংদা এম্পাৱর্দ গ্রুপনা লাইচৎ অসি লাইশিন্নবা লৌখৎখিবা থৌরাংশিংগা মরী লৈনবা তোঙান তোঙানবা এদভাইজরীশিংগী মতাংদা প্রজেন্তেসন অমা পীখ্রে। পি.এম.না সপ্লাই চেন্দা অপনবশিং থোক্তনবা পোৎচৈশিং লেপ্পা লৈতনা পুথোক-পুশিন তৌনবা পুম্নমক্তা কান্নগদবা মওংদা থৌরাং তৌনবা ওফিসিএলশিংদা পাউতাক পীখ্রে। প্রাইবেৎ সেক্তর, এন.জি.ও.শিং অমসুং ইন্তরনেস্নেল ওর্গনাইজেসনশিংগা পুন্না থবক তৌমিন্নরিবা এম্পাৱর্দ গ্রুপনা প্রাইবেৎ সেক্তর, এন.জি.ও.শিং অমসুং ইন্তরনেস্নেল ওর্গনাইজেসনশিংগা লোইননা খোঙলোই ওইদুনা সরকারনা করম্না থৱায় য়াওনা থবক তৌমিন্নবগে হায়বগী মতাংদা পি.এম.দা পাউদমখ্রে। সিভিল সোসাইতীদগী ভোল্যুন্তিয়রশিংবু নন-স্পেসিএলাইজ ওইবা থবকশিংদা শরুক য়াহনদুনা হেল্থকিয়র সেক্তরগী পোৎলুম অসি করম্না হন্থহনবা য়াবগে হায়বগী মতাংদা পাম্বৈশিং খঙদোক্নবা ওফিসিএলশিংদা খঙহনখ্রে। এন.জি.ও.শিংনা অনাবশিং, মখোয়গী দিপেন্দেন্তশিং অমসুং হেল্থ কিয়র পর্সনেলগী মরক্তা লাইন ওফ কম্ম্যুনিকেসন থম্বদা মতেং পাংবা য়াবগে হায়বগী মতাংদা খন্নখ্রে। হোম ক্বারেন্তিনদা লৈরিবা মীওইশিংগা লোইননা পাও ফাওনবদা এক্স সর্ভিসমেনশিংনা কোল সেন্তরশিং হেন্দল তৌহনবসু য়াগনি।
মন্ত্রীমন্দলনা ভারত অমসুং য়ুএসএগী মরক্তা লো এনফোর্সমেন্ত ত্রেনিংদা মেমোরেন্দম ওফ কোওপরেসন অমা খুৎয়েক পীনবদা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ফেদরেল লো ইনফোর্সমেন্ত ত্রেনিং সেন্তর্স (এফএলইতিসি), য়ুএসএ অমসুং ব্যুরো ওফ পুলিস রিসর্স এন্দ দিবেলপমেন্ত (বিপিআরএন্দদি), ইন্দিয়াগী মরক্তা লো এনফোর্সমেন্ত ত্রেনিংদা মেমোরেন্দম ওফ কোওপরেসন (এমওসি) অমা খুৎয়েক পীনবদা মসিগী ওইবা অয়াবা পিখ্রে । মসিনা ইন্দিয়া-য়ুএস হোমলেন্দ সেক্যুরিতী দাইলোগ অদুগী মখাদা সেক্যুরিতীগা মরি লৈনবা ৱাফমশিংদা লৈবাক অনিগী মরক্তা কোওপরেসন হেঙ্গৎহন্নবা লম্বী য়াৎলগনি । এমওসি অসিনা ত্রেনিংগী থাক, ত্রেনিং মেতরিয়েলশিং, ত্রেনরশিংগী ক্বালিতী ফগৎহনবদা মতেং ওইরগনি, মদুনা লৈবাক অসিদা স্মার্ত পুলিসকী ৱাখল্লোন অদু মংফাওনহল্লগনি । ভারত অমসুং য়ুনাইতেদ স্তেতসনা তেরোরিজম অমসুং ত্রান্সনেস্নেল ক্রাইমশিং থেংনবদা পুন্না থবক তৌমিন্নরি । য়ুমফম: ইং ২০১০গী নবেম্বর থাদা য়ুএসএগী রাষ্ট্রপতিগী ভারত খোংচৎ মনুংদা, নাকল অনিমক্না ইন্দিয়া-য়ুএসএ কাউন্তর- তেরোরিজম ইনিসিয়েতিব অমা ওইনা হোমলেন্দ সেক্যুরিতী দাইলোগ মেকানিজম অমা শেমগৎনবা য়ান্নখি । হোমলেন্দ সেক্যুরিতী দাইলোগকী মখাদা সব-গ্রুপ তরুক শেমগৎলে, মদুনা মখাগী লমশিং অসি কোনশিল্লে: i. গ্লোবেল সপ্লাই চেন, ত্রান্সপোর্তেসন, পোর্ত, বোর্দর অমসুং মেরিতাইম সেক্যুরিতী, ii. ফেদরেল স্তেত অমসুং লোকেল পারেতনরশিংগী মরক্তা মেগাসিতী পোলিসিং অমসুং ইনফোর্মেশন শেয়ার তৌনবা, iii. আইন কায়বা ফাইনান্স, আইন কায়না শেল স্মগল তৌবা, ফাইনান্সিয়েল ওইবা নমথাক অমসুং জালি নোত; iv. সাইবর ইনফোর্মেশন; v. কেপাসিতী বিলদিং; অমসুং vi. তেক্নোলোজী অপগ্রেদেশন । ভারত অমসুং য়ুএসএগী মরক্তা হোমলেন্দ সেক্যুরিতী দাইলোগকী শরুক ওইনা, কেপাসিতী বিলদিংগী সব গ্রুপ অমা লিংখৎলে মদুনা হোমলেন্দ সেক্যুরিতী দাইলোগকী মনুং চল্লিবা সব গ্রুপ তরুকমক্তা ভারত্তা মথৌ তৌরিবা লো এনফোর্সমেন্ত এজেন্সীশিংগা য়ুএস ওথোরিতীশিংগা পুন্না থবক তৌগনি ।
হয়েং, এপ্রিল ২৪দা বেঙ্গলুরুদা হৌদোক্কদবা খেলো ইন্দিয়া য়ুনিভর্সিতী গেম্সতা পি.এম.না ৱা ঙাঙগনি

প্রধান মন্ত্রী শ্রী নরেন্দ্র মোদীনা হয়েং এপ্রিল ২৪দা বেঙ্গলুরুদা হৌদোক্কদৌরিবা খেলো ইন্দিয়া য়ুনিভর্সিতী গেম্স অসি নুংঙাইরবা তানফম অমনি হায়না হায়খ্রে‍। হায়রিবা মশান্নশিং অসিনা নহা ওইরিবা শান্ন-খোৎনবদা হৈ শিংলবশিংবু শেমগৎপদা চাউনা কান্নরগনি হায়না শ্রী মোদীনা হায়খি‍। শ্রী মোদীনা হয়েং নুমিদাংৱাইরম গেম্স অসি হৌদোকপদা মহাক্কী পাউজেলসু মীয়ামদা থমগনি হায়না পাউদম্লক্লি‍। ত্বীত অমদা প্রধান মন্ত্রীনা হায়খিবদা; “বেঙ্গলুরুদা পাঙথোক্কদৌরিবা খেলো ইন্দিয়া য়ুনিভর্সিতী গেম্স হয়েং, এপ্রিল ২৪দা হৌদোক্কদৌরিবা অসি নুংঙাইরবা তানফম অমনি‍। মশান্নশিং অসিনা নহা ওইরিবা শান্ন-খোৎনবদা হৈ শিংলবশিংবু শেমগৎপদা চাউনা কান্নরগনি‍। হয়েং নুমিদাংৱাইরম গেম্স অসি হৌদোকপদা ঐগী ওইবা পাউজেলসু মীয়ামদা থমগনি‍।”
প্রধান মন্ত্রীনা য়োগ গুরু স্বামী অধ্যাত্মানন্দা জী লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা য়োগ গুরু স্বামী অধ্যাত্মানন্দা জী লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা, প্রধান মন্ত্রীনা মহাক্কী মফমদা ইকাই খুম্নবা উৎখি অমসুং মহাক্না লাইনিং-লাইশোনগী লমদা অরাইবা মওংদা শন্দোক্না তাকপিরম্বা অদুবু নিংশিংখি। প্রধান মন্ত্রীনা নিংশিংখি মদুদি য়োগ মহৈগা লোয়ন-লোয়ননা, স্বামী জীনা অহমেদবাদ সিবানন্দা আশ্রম্না শেন্নরিবা সমাজগী ওইবা চাওখৎ-থৌরাং কয়া অমগী থবক-থৌরমসু তৌবিরমখি।
ইকায়খুম্নরবা প্রধান মন্ত্রীগী লুচিং মখাদা জম্মু অমসুং কাস্মিরগী রাজনিতি দলশিংগা মীফম পাঙথোক্লবা এম.ও.এস. দোক্তর জিতেন্দ্র সিংহনা পীখিবা ৱারোল

ইকায়খুম্নরবা প্রধান মন্ত্রীগী লুচিং মখাদা জম্মু-কাস্মিরগী রাজনিতি দলশিংগী লুচিংবশিংগা মীফম অমা হৌজিক্তা লোইখিবা ঙাইরি। মসি জম্মু-কাস্মিরদা দিমোক্রেসী মপুঙ ফাহন্নবা অমদি মপাঙ্গল কলহন্নবা য়াম্না কান্নরবা থৌরাং অমা ওইখি। মীফম অদু য়াম্না চীং লেম্বা ম‌ওংদা পাঙথোকখি। শরুক য়াখিবা খুদিংমক্না ভারতকী দিমোক্রেসী অমদি ভারতকী সংবিধানবু মপুঙ ফানা ইন্নবা ৱাফম ফোঙদোক্নখি। লুচিংবশিংদুগী মফমদা গৃহ মন্ত্রীনা জম্মু-কাস্মিরগী ফগৎলক্লিবা ফীভমগী মতাঙদা পাউদমখি। প্রধান মন্ত্রীনা পার্তী খুদিংমক্কী ৱাফমশিং অমদি পাউতাকশিং পুক্নিং চঙনা তারদুনা মীয়ামগী মীহুৎ খুদিংমক্না মখোয়গী পুক্নিং ৱাখলদা লৈরিবশিং অখাকপা লৈতনা তম্লকপগীদমক্তা থাগৎখি‍। প্রধান মন্ত্রীনা মীফম অদুদা মরুওইবা হীরম অনিদা মীৎয়েঙ থমখি‍। ঐখোয় খুদিংমক্না জম্মু-কাস্মিরদা দিমোক্রেসীবু গ্রাসরুত্তা পুরক্নবা হোৎনগদবনি হায়না মহাক্না হায়খি‍। অনিসুবদা, জম্মু-কাস্মিরদা হীরম খুদিংদা চাউখৎপা পুরক্কদবনি অমদি চাউখৎপগী ফীভম মফম খুদিং অমদি ফুরুপ খুদিংদা য়ৌহনগদবনি হায়বসিনি‍। মতেং পাংনবা অমদি মীয়াম হুপ্না শরুক য়ামিন্নবগী ফীভম অমা লৈহনফম থোকই হায়নসু ফোঙদোকখি‍। ইকায়খুম্নরবা প্রধান মন্ত্রীনা জম্মু-কাস্মিরদা পঞ্চায়তি রাজ অমসুং অতৈ লোকেল বোদীশিংগী মীখল মায় পাক্না পাঙথোকখ্রে হায়বা ৱাফম থমখি‍। ফীভম খুদিংমক্তা ফগৎলক্লি‍। মীখল পাঙথোকখ্রবা মতুংদা লুপা করোর ১২,০০০রোম পঞ্চায়তশিংদা য়ৌখ্রে‍। মসিনা খুঙ্গঙশিংদা চাউখৎ লমজেল য়াঙ্খৎহল্লে‍ হায়না মহাক্না ফোঙদোকখি‍। প্রধাম মন্ত্রীনা হায়খিবদা ঐখোয়না জম্মু-কাস্মিরদা দিমোক্রেসীগী থৌওংগী মথঙগী মরুওইবা খোঙথাঙ ওইরিবা এসেমব্লী মীখললোমদা অমুক মায় ওনশিনবা মথৌ তাই‍। এসেমব্লীদা লমদম খুদিংমক্কী, কাঙলুপ খুদিংমক্কী মীহুৎ মতিক চানা লৈহন্নবগীদমক দিলিমিতেসনগী থবক খুৎলৈ থুনা লোইশিনবা মথৌ তাই‍। দলিতশিং, চাউখৎবা ৱাৎলিবা অমদি ত্রাইবেল মফমশিংদা লৈবা মীওইশিংগী মীহুৎ মতিক চানা য়াওহনবা মরুওই‍। মীফম অদুদা দিলিমিতেসনগী থবকসিদা মীপুম খুদিংমক্না শরুক য়াননবগী মতাঙদা মচা খায়না খন্নখি‍। মীফমদুদা শরুক য়াখিবা পার্তী পুম্নমক্না থবক্তুদা শরুক য়ানবা য়ানখি‍। প্রধান মন্ত্রীনা জম্মু-কাস্মিরবু ইং-চীকপা অমদি নুংঙাই য়াইফবা ফীভম পুরক্নবগীদমক স্তেকহোল্দর পুম্নমক্না তেংবাংননবা ৱাফম ফোঙদোকখি‍। জম্মু-কাস্মির হিংসাগী তমথিরবা ফীভম অমদগী থোরক্তুনা মরা চেৎপা ফীভমগী মায়কৈদা লাক্লি‍। জম্মু-কাস্মিরগী মীয়াম মরক্তা অনৌবা মঙলান অমদি অনৌবা থাজবা অমা ময়োল চোংলক্লি হায়না মহাক্না হায়খি‍। পি.এম.না হায়খিবদা থাজবা অসি মপাঙ্গল কনখৎহন্নবা ঐখোয় অহিং নুংথিল নাইদনা থবক তৌবা অমদি পুন্না হোৎনমিন্নবা মথৌ তাই‍। ঙসিগী মীফম অসি জম্মু-কাস্মিরদা দিমোক্রেসী মপাঙ্গল কনখৎহন্নবা অমদি চাউখৎপা অমসুং নুংঙাই য়াইফবা পুরক্নবগী মরুওইবা খোঙথাঙ অমনি‍। ঐনা রাজনিতি দল খুদিংমকপু ঙসিগী মীফমসি শরুক য়াবিবগীদমক্তা থাগৎচরি‍। থাগৎচরি‍। দিসক্লেমর: মসি চাউরাকপা ৱাহন্থোক পীবনি‍। অশেংবা ৱারোলদি হিন্দিদা পীখিবনি‍। >>>>>>>>>>
পি.এম.না অয়োধ্যাগী চাউখৎ-থৌরাংগী থবক-থৌরম য়েংশিনখ্রে

পি.এম. নরেন্দ্র মোদীনা অয়োধ্যাগী চাউখৎ-থৌরাংগী থবক-থৌরম য়েংশিনখ্রে। য়ু.পি. সরকারগী ওফিসিএলশিংনা আয়োধ্যাগী চাউখৎ-থৌরাংগী তোঙান-তোঙানবা হীরমশিং কোনশিনখিবা প্রজেন্তেসন অমা উৎখ্রে। অয়োধ্যাগী চাউখৎ-থৌরাং অসিনা লাইনিং-লাইশোনগী ওইবা মফম, মালেমগী তুরিজম হব অমসুং সস্তেনেবল স্মার্ত সিতী অমা ওইহন্নবা হোৎনরি। পি.এম.দা অয়োধ্যাগী লৈরিবা লম্বী-থোং ফগৎহন্নবা পাইখৎকদৌরিবা অমসুং প্রপোজ তৌখ্রবা তোঙান-তোঙানবা ইনফ্রাস্ত্রকচর প্রোজেক্তশিংগী মরমদা পাউদমখ্রে। এয়পোর্তগী, রেলৱেজ স্তেসন চাউথোকপগী, বস স্তেসন, লম্বীশিং অমসুং হায়ৱেশিং অসিগুম্বা তোঙান-তোঙানবা প্রোজেক্তশিংগী মতাংদা খন্নখ্রে। লাইনীংবশিংগী লৈফম-চাফমগী ফেসিলিতীশিং, আশ্রমশিং, মেথস, হোতেলশিং, তোঙান-তোঙানবা রাজ্যশিংগী ভৱনশিংগী মফম য়াওরিবা নৌনা শাগদৌরিবা গ্রীনফিল্দ তাউনশিপ অমগী মতাংদা খন্নখ্রে। তুরিস্ত ফেসিলিতেসন সেন্তর অমা, মালেমগী থাক্কী ম্যুজিয়ম অমাসু শাগদৌরি। সরয়ু তুরেল অমদি মসিগী ঘাতশিংগী অকোইবদা ইনফ্রাস্ত্রকচর শেমগৎনবা অখন্নবা মীৎয়েং চংলি। সরয়ু তুরেলদা ক্রুজ ওপরেসন অসি রিগুলর ফীচর অমসু ওইহনগনি। সহর অসিদা সাইক্লিস্তশিং অমসুং খোঙনা চৎপা মীওইশিংগী লম্বী মরাং কাইনা থম্বগা লোইননা সস্তেনেবিলিতী লৈহন্নবা মওংদা সহর অসি শেমগৎকনি। স্মার্ত সিতী ইনফ্রাস্ত্রকচর শিজিন্নদুনা অনৌবা মওং অমদা ত্রাফিক মেনেজমেন্তসু তৌগনি। পি.এম.মা অয়োধ্যা অসি ভারত মচা খুদিংমক্কী কলচরগী ওইবা ৱাখল্লোন্দা চুদুনা লৈখ্রবা সহর অমনি হায়না ফোঙদোকখ্রে। অয়োধ্যানা ঐখোয়গী চৎনবী-নাৎকী খ্বাইদগী ফজবা অমসুং ঐখোয়গী চাউখৎ-থৌরাং পুরকপগী খ্বাইদগী অফবা অওনবগী খুদম ওইহনগদবনি অয়োধ্যা অসি লাইনিং-লাইশোনগী ওইবা অমসুং ফজবা অনিমক ওই। সহর অসিগী মীওইবগী ৱাখল্লোন অসি তুরিস্তশিং অমসুং লাই খুরুম্বা চৎপা মীওইশিং য়াওনা মীপুম খুদিংমক্তা কান্নবা ফংহনগদবা অনৌবা ইনফ্রাস্ত্রচকচরগা চুনহনবা তাই। পি.এম.না হৌরক্লিবা চারোনশিংনা মখোয়গী পুন্সিদা য়ামদ্রবদা অমুক্তং ওইরবসু অয়োধ্যদা চৎনীংবগী অপাম্বা অদু ফাওহনগদবনি হায়না ফোঙদোকখ্রে। পি.এম. না হায় অয়োধ্যাগী চাউখৎ-থৌরাংগী থবক-থৌরমশিং অসি তুংলমচৎতসু মখা চত্থখিগনি। মসিগা লোইননা হৌজিক অয়োধ্যাবু চাউখৎপগী মথংগী থাক তম্না পুখৎনবা হোৎনবা হৌবা তাই। অয়োধ্যাগী মশক তাক্নবা ঐখোয়না পুন্না হোৎনমিন্নবা অমসুং অনৌবা পাম্বৈশিংগী খুত্থাংদা মসিগী কলচরগী মমল য়াম্লবা মগুনশিং অসি ঙাক্তুনা থমগদননি। পি.এম.না হায় লোর্দ রামনা মীয়ামবু অমত্তা ওইনা পুনশিনবা ঙমখিবা অদুগুম্না অয়োধ্যাগী চাউখৎ-থৌরাংগী থবক-থৌরমশিং অসি মীয়াম্না মরু ওইনা নহারোশিংনা অফবা মওংদা শরুক য়াবগী ৱাখল্লোন অদুনা লমজিংগদবনি। মহাক্না ঐখোয়গী হৈথোই-শীংথোইরবা নহারোকশিংগী হৈশিংবশিং অদু সহর অসিগী চাউখৎ-থৌরাংদা শিজিন্ননবা হায়খ্রে। মীফম অদুদা য়ু.পি.গী মুখ্য মন্ত্রী শ্রী য়োগী অদিত্যানাথ, উপ মুখ্য মন্ত্রী শ্রী কেশব প্রসাদ মৌরিয়া, উপ মুখ্য মন্ত্রী শ্রী দিনেশ শর্ম অমসুং য়ু.পি. সরকারগী অতৈ তোঙান-তোঙানবা মন্ত্রীশিংনা শরুক য়াখ্রে।
প্রধান মন্ত্রী মোদীনা দিফেন্স অমসুং এরোস্পেস সেক্তরদা ইনোৎ পীনবা লম্বীশিং খন্ন-নৈননবা মীফম অমা পাংথোকখ্রে

প্রধান মন্ত্রী নরেন্দ্র মোদীনা কোবিদ-১৯গী বেকদ্রোপতা ইকোনোমীদা অনৌবা ইনোৎ অমা পীনবা ইনিসিয়েতিবশিং অমসুং আর্ম ফোর্সেসকী মতম কুইনা দরকার ওইবশিং মপুং ফাহন্নবা ভারত্তা অচেৎপা অমসুং সেল্ফ-রিলিয়েন্ত দিফেন্স ইন্দস্ত্রী লৈহন্নবা পেতেন্সিয়েল রিফোর্মশিংদা খন্ন-নৈননবা মীফম অমা পাংথোকখ্রে। খন্ন-নৈনবা অদুদা ওর্দিনান্স ফেক্তরীশিংগী ফঙ্কসনিং রিফোর্ম তৌবা, স্ত্রিমলাইনিং প্রোক্যুরমেন্ত প্রেসেদ্যুরশিং, পোকস রিসোর্স এলোকেসন, আর অমসুং দি/ইনোবেসন পুক্নিং থৌগৎপা, ক্রিতিকেল দিফেন্স তেক্নোলোজীদা ইনবেস্তমেন্তকী পুক্নিং চিংশিনবা অমসুং এক্সপোর্ত প্রমোৎ তৌবা য়াওরি। প্রধান নন্ত্রীনা দিফেন্স অমসুং এরোস্পেস সেক্তরশিংদা মালেমগী মকোকথোংবা লৈবাকশিংগী মনুংদা ভারতপু য়াওহন্নবা সেল্ফ-রিলিয়েন্স অমসুং এক্সপোর্তকী ওবজেক্তিব অনি মপুং ফাহন্নবগীদমক দিজাইন্দগী হৌরগা প্রদক্সন ফাওবদা পব্লিক অমসুং প্রেভেৎ সেক্তরগী ইচং থৌনা শরুক য়াবদা অকনবা ৱাফম থমখি। মহাক্না দিফেন্স সেক্তরদা দোমেস্তিক অমসুং ফেরেন ইনবেস্তমেন্তকী পুক্নিং চিংশিন্নবগীদমক হায়জরক্লিবা রিফোর্মশিং য়েংশিনখি। দিফেন্সকী চাদিং ইকোনোমাইজ তৌনবা অমদি স্ত্রেতেজিক দিফেন্স কেপিতেল এক্যুইজিসনগীদমক সেবিংশিং চেনেলাইজ তৌনবসু খন্ন-নৈনখি। দিফেন্স প্রোক্যুরমেন্ত প্রোসেসশিং, ওফসেৎ পোলিসীশিং, স্পেয়ারশিংগী ইন্দিজিনাইজেসন, তেক্নোলোজীগী ত্রান্সফর, ভারত্তা মেনুফেকচরিং ফেসিলিতীশিং লিংখৎনবা গ্লোবেল ও.ই.এম.শিং পুক্নিং চিংশিনবা, ঐখোয়গী হৌজিক লৈরিবা ইন্তর্নেস্নেল সপ্লাই চেনশিং হেন্না পাকথোক-চাউথোকহনবগা মরী লৈনবা হিরমশিংসু খন্ন-নৈনখি। প্রধান মন্ত্রীনা ভারতকী ইমপোর্ত দিপেন্দেন্স হন্থহন্নবা অমসুং দিফেন্স ইক্বুইপমেন্তকী দিজাইন, দিবেলপিং অমসুং মেনুফেকচরিংগীদমক মসিগী দোমেস্তিক কেপেবিলিতীশিং শেমগৎনবা মেক ইন ইন্দিয়াবু মাংদা পুখৎনবসু পাউতাক পীখি। মীফম অদুদা দিফেন্স মিনিস্তর, হোম মিনিস্তর, ফাইনান্স মিনিস্তর অমসুং ফাইনান্সকী রাজ্য মন্ত্রীগা লোয়ননা ভারত সরকারগী মকোকথোংবা ওফিসিয়েলশিংনা শরুক য়াখি।
নেতাজী সুভাশ চন্দ্র বোসকী মপোক নুমিত্তা প্রধান মন্ত্রীনা মফমদা ইকায় খুম্নবা উৎখ্রে

নেতাজী সুভাশ চন্দ্র বোসকী মপোক নুমিত্তা প্রধান মন্ত্রী শ্রী নরেন্দ্র মোদীনা মফমদা ইকায় খুম্নবা উৎখ্রে। প্রধান মন্ত্রীনা হায়খি, “১৮৯৭কী জনুৱারী ২৩দা, জানকিনাথ বোসনা মহাক্কী দাইরীদা ইবীরম্মি, “অহিং নোংয়াইদা ইচানুপা অমা পোকখি।” ইচানুপা অসি থৌনা ফরবা নীংতম লান্মী অমসুং ৱাখল-খনবা মী অমা ওইরকখি মহাক্না মহাক্কী পুন্সি অদু অথোইবা মরম অমা ওইরিবা ভারতকী নীংতম্বগী মায়কৈদা কত্থোকখি। ঐহাক্না নেতাজী বোসকী মরমদা হায়জরি, মহাকপু ঐখোয়না ঙসি মহাক্কী জয়েন্তিদা চাউথোক্না নীংশিংজরি। কোলোনিজমগী মায়োক্তা লান্থেংনবদা মহাক্কী মথৌনা অমসুং মুত্থৎপা য়াদ্রবা থৌদাংগীদমক ভারতনা নেতাজী সুভাশ চন্দ্র বোসপু মতম পুম্নমক্তা তৌবীমল খঙবা উৎতুনা লৈহৌরগনি। মহাক্না মহাক্কী মরূপ ভারতমচাশিংগী খুমাং চাউশিনবা অমসুং য়াইফনবগীদমক লেপখি।”
প্রধান মন্ত্রীনা এপ্রিল ২৯দা গ্লোবেল পতিদার ব্যুজিনেস সমিৎ হৌদোক্কনি

প্রধান মন্ত্রী, শ্রী নরেন্দ্র মোদীনা এপ্রিল ২৯গী নুমিৎ য়ুংবগী পুং ১২ তাবা মতমদা ভিদিও কনফরেন্সিংগী খুত্থাংদা সর্দারধাম্না শীনবা গ্লোবেল পতিদার ব্যুজিনেস সমিৎ (জি.পি.বি.এস.) হৌদোক্কনি। সর্দারধাম্না পতিদার খুন্নাইগী সোসিও-ইকোনোমিক দিভেলপমেন্ততা শাফু পীনবগীদমক্তা ‘মিসন ২০২৬’কী মখাদা জি.পি.বি.এস. অসি শীনবনি। সম্মিৎ অসি চহি অনি খুদিংগী পাংথোকপনি। খ্বাইদগী অহানবা সম্মিৎ অনিনা ইং ২০১৮ অমসুং ২০২০দা গান্ধীনগরদা পাংথোকখি অমসুং হৌজিক্কী সমিৎ অসিনা সুরত্তা পাংথোক্কদবনি। জি.বি.পি.এস. ২০২২গী মরু ওইবা থীমদি “মরোমদোম লেপচবা ঙম্বা গুজরাত অমসুং ভারতকী মরোমদোম লেপচবা ঙম্বা খুন্নাই” হায়বসিনি। সম্মিৎ অসিনা খুন্নাই মনুংদা স্মোল, মিদিয়ম অমসুং লার্জ ইন্তর্প্রাইসশিংবু অমত্তা ওইনা পুশিল্লক্নবা; অনৌবা ওন্তোপ্রিনর শেমগৎপা অমসুং শৌগৎপা অমসুং মহৈ-মশিং হৈবা নহারোলশিংদা ত্রেনিং পীদুনা থবক ফংহনবদা তেংবাংবগী পান্দম থম্লি। নুমিৎ হুম্নি চত্থগদবা সম্মিৎ অসি এপ্রিল ২৯দগী মে ১ ফাওবা পাংথোক্কনি অমসুং অতোপ্পা হীরম কয়াগী মরক্তগী সরকারগী ইন্দস্ত্রীগী পোলিসী, এম.এস.এম.ই., স্তার্ত-অপ, ইন্নোভেসনগা মরী লৈনবা হীরম কয়াগী মতাংদা খন্নগনি।
প্রধান মন্ত্রীনা নবেম্বর ৮দা ভারতকী জি.২০ প্রসিদেন্সীগী লোগো, থীম অমসুং ৱেবসাইতকী মাইখুম হাংগনি

প্রধান মন্ত্রীনা নবেম্বর ৮গী নুংথিলগী পুং ৪.৩০ তাবা মতমদা ভারতকী জি.২০ প্রসিদেন্সীগী লোগো, থীম অমসুং ৱেবসাইতকী মাইখুম ভিদিও কনফরেন্সিংগী খুত্থাংদা হাংগনি। ভারতকী ফোরেন পোলিসী অসিনা, প্রধান মন্ত্রীগী মঙলান্না লুচিংদুনা, মালেমগী থাক্তা লুচিংবগী থৌদাং লৌবা ঙম্বগী মতিক লৈরক্লি। মাইকৈ অসিদা থাংজিনবা মরু ওইবা খোঙথাং অমা ওইনা, ভারতনা দিসেম্বর ১, ২০২২দগী জি.২০ প্রসিদেন্সীগী থৌদাং পায়গনি। জি.২০ প্রসিদেন্সীনা মালেমগী মরু ওইবা হীরমশিংগী মতাংদা লৈবা মালেমগী এজেন্দাশিংদা তেংবাংবগী খুদোংচাবা ভারতকী মফমদা পীগনি। লোগো, থীম অমসুং ৱেবসাইতনা ভারতনা মালেমগী মফমদা থম্বা ৱারোল অমসুং অহেনবা মিৎয়েং চঙলিবা থৌওংশিং তাক্কনি। জি.২০ হায়বসি মালেমগী জি.দি.পি.গী চাউরাকপা ৮৫%, মালেমগী লল্লোজ ইতিক্কী ৭৫% হেনবগী চাং, অমসুং মালেমগী অপুনবা মীশিংগী শরুক অহুম থোকপগী অনিগী মীহুৎ শিল্লিবা মালেমগী ইকোনোমিক কোওপরেসনগী প্রিমিয়র ওইবা ফোরম অমনি। ভারতকী জি.২০ প্রসিদেন্সী মনুংদা ভারতনা তোঙানবা সেক্তর ৩২দা চাউরাকপা মীফম ২০০মুক ভারত শিনবা থিংবগী মফমশিংদা পাংথোক্কনি। মথং চহিদা পাংথোক্কদবা জি.২০ সম্মিত অসিনা ভারতনা য়ুম্বু ওইবা মালেমগী খ্বাইদগী প্রোফাইল ৱাংবা মীফম ওইগনি।
পি.এম.না প্রজাশিংদা ওক্তোবর ২৪, ২০২১গী মন কী বাতকীদমক মখোয়গী ৱাখল্লোনশিং ফোঙদোরক্নবা হায়খ্রে

প্রধান মন্ত্রী, শ্রী নরেন্দ্র মোদীনা প্রজাশিংদা ওক্তোবর ২৪, ২০২১, নোংমাইজিং নুমিৎতা শন্দোক্কদবা মন কী বাতকী ৮২শুবা তাঙ্কক্কীদমক ৱাখল্লোনশিং ফোঙদোরক্নবা হায়খ্রে। মন কী বাত্তা ফোঙদোক্নীংবা ৱাখল্লোনশিং অদু নমো এপ, মাইগোবতা শিয়র তৌরকপা য়াগনি নত্ত্রগা ১৮০০-১১-৭৮০০ দা অদোমগী মেসেজ অদু রেকোর্দ তৌবা য়াগনি। ত্বিত অমদা, প্রধান মন্ত্রীনা হায়খি: “থা অসিগী ওইনা #MannKiBaatকী প্রোগ্রাম অসু তাং ২৪দা শন্দোক্কনি। হন্দক থাগী তাঙ্কক অসিগীদমক অদোমগী ৱাখল্লোনশিং শিয়র তৌবীরক্নবা ময়ামদা ঐহাক্না হায়জরি। নমো এপ, @mygovindiaদা ইবীরকউ নত্ত্রগা অদোমগী মেসেজ রেকোর্দ তৌনবা ১৮০০-১১-৭৮০০দা দাইল তৌবীয়ু। https://t.co/QjCz2bvaKg"
প্রধান মন্ত্রীনা মীয়ামদা খৃস্তমাসকী য়াইফ-পাউজেল পীখ্রে

খৃস্তমাসকী তাঞ্জা লাকপদা প্রধান মন্ত্রী শ্রী নরেন্দ্র মোদীনা মীয়ামদা য়াইফ-পাউজেল পীখ্রে৷ ত্বীত অমদা, প্রধান মন্ত্রীনা হায়খি; "মীপুম খুদিংদা খৃস্তমাসকী য়াইফ-পাউজেল পীজরি! ঐখোয়না যীশু খৃস্তকী পুন্সী অমসুং অথোইবা তাকপী তম্বীরম্বশিং অদু নিংশিংলি, মদুনা শেবা তৌবা, মীনুংশি চাওবা অমদি থৌগল্লোন উৎপদা থোইদোক হেন্দোকপা মফম পীরি। মীপুম খুদিংমক তিনচং-কাইজংদবা অমসুং চাওখৎপা ওইরসনু৷ অকোইবদা শান্তি পুরকপা ওইরসনু৷"
প্রধান মন্ত্রীনা বেক্সিন মাংহনবা হন্থহনবগীদমক হেল্থকিয়র ৱর্করশিং অমসুং নর্সশিংবু থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা হেল্থকিয়র ৱর্করশিং অমসুং নর্সশিংনা বেক্সিন মাংহনবা হন্থহনবগী অফবা খুদম অমা থম্বা ঙম্বখিবগীদমক থাগৎপা ফোঙদোকখ্রে। কেরেলাগী মুখ্য মন্ত্রী ওইরিবা পিনারায়ি বিজেয়নগী ত্বিৎ অমা লৌথোক্লদুনা প্রুধান মন্ত্রীনা অসুম্না ত্বিৎ তৌখি: “ঐখোয়গী হেল্থকিয়র ৱর্করশিং অমসুং নর্সশিংনা বেক্সিন মাংহনবা হন্থহন্দুনা অফবা খুদম অমা থম্বা ঙমখিবা অসি উবদা নুংঙাইবা পোকই। কোবিদ-১৯গী মায়োক্তা লান্থেংনবা অসি কনখৎহনবদা বেক্সিন মাংহনবা হন্থহনবা অসি মরু ওই।”
প্রধান মন্ত্রীনা ঔরৈয়া, উত্তর প্রদেশতা লম্বীগী খুদোং থিবা থৌদোক্তা লৈখিদ্রবশিংগী ইমুং-মনুংদা এক্স-গ্রেসিয়া পীনবা লাওথোকখ্রে

প্রধান মন্ত্রী শ্রী নরেন্দ্র মোদীনা ঔরৈয়া, উত্তর প্রদেশতা লম্বীগী খুদোং থিবা থৌদোক্তা লৈখিদ্রবশিংগী ইমুং-মনুংদা, অমমমদা প্রধান মন্ত্রী নেস্নেল রিলিফ ফন্দগী লুপা লাখ ২-২গী এক্স-গ্রেসিয়া পীবগী অয়াবা পীখ্রে। প্রধান মন্ত্রীনা ঔরৈয়া, উত্তর প্রদেশতা লম্বীগী খুদোং থিবা থৌদোক্তা শোক্লবশিংগীদমক্তসু লুপা ৫০,০০০-৫০,০০০ পীবদা অয়াবা পীখি।
মন্ত্রীমন্দলনা ভারত অমসুং দেনমার্ক্কী মরক্তা সমুদ্র মপান্দগী লৌবা ৱিন্দ ইনর্জীদা মীৎয়েং থমদুনা রেন্যুয়েবল ইনর্জীগী লমদা তেংবাং পীননবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মিনিস্ত্রী ওফ ন্যু এন্দ রেন্যুয়েবল ইনর্জী ওফ ইন্দিয়া অমসুং মিনিস্ত্রী ফোর ইনর্জী, য়ুতিলিতীজ এন্দ ক্লাইমেৎ ওফ দ কিংদম ওফ দেনমার্ক্কী মরক্তা সমুদ্র মপান্দগী লৌবা ৱিন্দ ইনর্জীদা মীৎয়েং থমদুনা রেন্যুয়েবল ইনর্জীগী লমদা তেংবাং পীননবা য়ানা চেরোল অমসুং ভারত্তা রেন্যুয়েবল ইনর্জীগীদমক ইন্দো দেনিশ সেন্তর ওফ এক্সিলেন্স অমা লিংখৎনবা লেত্তর ওফ ইন্তেন্ত অমদা অয়াবা পীখ্রে। য়ানা চেরোল অসি ২০১৯গী মার্চ থাদা নই দিল্লীদা খুৎয়েক পীনখি। তেংবাং পীননবা য়ানা চেরোল অসিগী পান্দমদি সমুদ্র মপান্দগী ফংবা নুংশিৎতা অখন্নবা মীৎয়েং থম্বগা লোইননা রেন্যুয়েবল ইনর্জীগী লমদা লৈবাক অনিগী মরক্তা তেংবাং পীনবা হেঙ্গৎহনবনি। তেংবাং পীনগদবা লমশিংদা সমুদ্র মপান্দগী লৌবা ৱিন্দ প্রোজেক্তশিংগী মেনেজমেন্তকীদমক তেক্নিকেল কেপাসিতী বিলদিং, অৱাংবা থাক্কী ৱিন্দ ইন্দস্ত্রী অমা দিবেলপ তৌনবা খোংথাং, সমুদ্র মপাল লোয়ননা সমুদ্র মপান্দগী লৌবা, অৱাংবা থাক্কী নুংশিৎকী তর্বাইনশিং, মচাকশিং অমসুং সর্তিফিকেসনগী মথৌতাবশিংগী খোংথাং লৌখৎপা য়াওরি। ইন্দো–দেনিস সেন্তর ওফ এক্সিলেন্স ইন ইন্তিগ্রেতেদ রেন্যুয়েবল পাৱরনা সমুদ্র মপান অমসুং সমুদ্র মপানদগী লাপ্না শিৎলিবা নুংশিৎ; নুংশিৎ, সোলর, হাইদ্রো অমসুং স্তোরেজ তেক্নোলোজীশিংগী হাইব্রিদাইজেসন্দা মীৎয়েং থম্দুনা রেন্যুয়েবল ইনর্জী রিসোর্সকী লনগৈদা থবক তৌগনি। য়ানা চেরোল অসি খুৎয়েক পীনবনা লৈবাক অনিগী মরক্তা নাকল অনিগী তেংবাং পীনবা হেঙ্গৎহনবদা মতেং ওইরগনি।
প্রধান মন্ত্রী অমসুং মালদীবকী রাস্ত্রপতিনা তেলিফোন্দা ৱারী শানখ্রে

ঙসি পধান মন্ত্রী নরেন্দ্র মোদীনা মালদীবকী রাস্ত্রপতি, হিস এক্সিলেন্সী শ্রী ইব্রাহিম মোহমদ সোলীগা লোয়ননা তেলিফোন্দা ৱারী শানখ্রে। লুচিংবশিং অসিনা হৌজিক-হৌজিক মখোয়গী লৈবাকশিংদা ওইরিবা কোভিদ-১৯গী ইনফেক্সনগী মতাংদা পাউ তম্নখি। সার্ক লৈবাকশিংগী মরক্তা য়ানখিবা কোওর্দিনেসন মোদালিতীশিং মিৎকুপ নাহুমশিংনা পায়খৎলিবসিদা অপেনবা ফোংদোক্নখি। ভারতকী হিদাক লাংথক্কী তীম অমা মালদীবতা অঙনবা শরুক্তা য়ৌখিবা, অমসুং ভারতনা খুদোল তমখিবা চঙদবা য়াদ্রবা হিদক লাংথকশিং অদুনা ইথৎ অসিদা লাইনা শন্দোকপা লাকশিনবদা চাউনা মতেং পাংখ্রে তাবদা প্রধান মন্ত্রীনা হরাউবা ফোঙদোকখি। মালদীবকুম্বা লমকোইবশিংগী মপান তাংবা শেনমিৎলোন্দা লাইচৎ অসিনা পীরিবা তোপ-তোপ্পা শিংনবা অসি পল্লদুনা, কোভিদ-১৯না হকশেল অমসুং শেনমিৎলোন্দা পীরিবা চৈথেং অসি খরতা ওইরসু হন্থহন্নবগীদমক ভারতকী তেংবাং মখা তানা পীখিগনি হায়না প্রধান মন্ত্রীনা মালদীবকী রাস্ত্রপতিদা থাজবা পীখি। হৌজিক ওইরিবা হেলথ ক্রাইসিস অমসুং নাকল অনীমক্কী মরীগী অতোপ্পা হীরমশিংদা থোরকপা সমস্যাশিং থেংননবা মখোয়গী ওফিসিএলশিং পাউ ফাওনদুনা লৈনবা লুচিংবা অনিনা য়ানখি।
প্রধান মন্ত্রীনা ২০১৭ বেৎচগী আই পি এস প্রোবেস্নরশিংগা উনখ্রে

প্রধান মন্ত্রী নরেন্দ্র মোদীনা ২০১৭ বেৎচগী ইন্দিয়ন পুলিস সর্বিসকী প্রোবেস্নর ১০০ রোমগা উনখ্রে। প্রোবেস্নরশিংগা উনবদা প্রধান মন্ত্রীনা কৎথোকপগা অমগা লোয়ননা থবক তৌনবা, মশক থোক্না থবক তৌনবা অমসুং মখোয়না থৌদাং কয়া অমসুং দাইত্ব কয়া লৌদুনা থবক তৌনবা তকশিনখি। মখোয়গী মথৌ তৌরিঙৈদা পুলিস পর্সোনেল ৩৩,০০০না থৱায় কৎখিবা অদু প্রধান মন্ত্রীনা অমুক হন্না নিংশিংখি। খন্নবা অদুদা অফবা লৈঙাক, থকশি-খাসি, নুপীদা শক্তি পীবা, ফোরেন্সিক সাইন্সগী ৱাফম কয়া পুথোকখি।
প্রধান মন্ত্রীনা শ্রী মনোজ দাস লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা এজুকেসনিস্ত, কলম্নিস্ত অমসুং অইবা, শ্রী মনোজ দাস লৈখিদবদা অৱাবা ফোংদোকখ্রে। শ্রী মোদীনা ত্বীৎ অমদা অসুম্না হায়খিঃ “শ্রী মনোজ দাসনা মশাবু শক্নাইরবা এজুকেসনিস্ত, কলম্নিস্ত অমসুং অইবা অমা ওইনা শক্তাকহনখি। মহাক্না ইংলিশ অমসুং ওরিয়াগী লিতরেচরদা মশক থোক্না তেংবাংলমখি। মহাক অসি শ্রী ঔরোবিন্দোগী ৱাখল্লোনগী মাং থাবা শৌগৎপা মীওইনি। মহাক্না লৈখিদবনা ঐহাকপু ৱাহল্লে। মহাক্কী ইমুং মনুংগী অৱাবদা শরুক য়াজরি। ওম শান্তি”।